CELEX: 62019CA0849
Language: ro
Date: 2020-12-17 00:00:00
Title: Cauza C-849/19: Hotărârea Curții (Camera a șasea) din 17 decembrie 2020 – Comisia Europeană/Republica Elenă [Neîndeplinirea obligațiilor de către un stat membru – Mediu – Directiva 92/43/CEE – Conservarea habitatelor naturale și a speciilor de faună și floră sălbatică – Arii speciale de conservare – Articolul 4 alineatul (4) – Obligația de stabilire a obiectivelor de conservare – Articolul 6 alineatul (1) – Obligația de a lua măsuri de conservare – Decizia 2006/613/CE – Regiunea biogeografică mediteraneeană]

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/9
            
         
      Hotărârea Curții (Camera a șasea) din 17 decembrie 2020 – Comisia Europeană/Republica Elenă
      (Cauza C-849/19) (1)
      
      (Neîndeplinirea obligațiilor de către un stat membru - Mediu - Directiva 92/43/CEE - Conservarea habitatelor naturale și a speciilor de faună și floră sălbatică - Arii speciale de conservare - Articolul 4 alineatul (4) - Obligația de stabilire a obiectivelor de conservare - Articolul 6 alineatul (1) - Obligația de a lua măsuri de conservare - Decizia 2006/613/CE – Regiunea biogeografică mediteraneeană)
      (2021/C 62/09)
      Limba de procedură: greaca
      
         Părțile
      
      
         Reclamantă: Comisia Europeană (reprezentanți: A. Bouchagiar și C. Hermes, agenți)
      
         Pârâtă: Republica Elenă (reprezentant: E. Skandalou, agent)
      
         Dispozitivul
      
      
                  1)
               
               
                  Prin neadoptarea, în termenele stabilite, a tuturor măsurilor necesare pentru a stabili obiectivele de conservare și măsurile de conservare adecvate în legătură cu cele 239 de situri de importanță comunitară care se află pe teritoriul elen și care figurează în Decizia 2006/613/CE a Comisiei din 19 iulie 2006 de adoptare, în conformitate cu Directiva 92/43/CEE a Consiliului, a listei siturilor de importanță comunitară pentru regiunea biogeografică mediteraneeană, Republica Elenă a încălcat obligațiile care îi revin în temeiul articolului 4 alineatul (4) și, respectiv, al articolului 6 alineatul (1) din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, astfel cum a fost modificată prin Directiva 2006/105/CE a Consiliului din 20 noiembrie 2006.
               
            
                  2)
               
               
                  Obligă Republica Elenă la plata cheltuielilor de judecată.
               
            
         (1)  JO C 19, 20.1.2020.